# Ansu Fati

Anssumane Fati, més conegut com a Ansu Fati (Bissau, 31 d'octubre de 2002), és un futbolista de Guinea Bissau nacionalitzat espanyol que juga d'extrem esquerre o dret al FC Barcelona, i a la selecció espanyola.
El 20 de setembre de 2019 el Consell de Ministres li va concedir, de manera excepcional, la nacionalitat espanyola, just a temps perquè pogués ser inclòs en la llista de convocats per al Mundial sub-17 que es jugà, al Brasil, l'octubre d'aquell any.

## Inicis

El seu pare és l'exfutbolista Bori Fati, qui des de Guinea Bissau va emigrar a Portugal, on va jugar a equips de categories inferiors. Allà, va llegir a la premsa la història d'un municipi andalús que oferia feina als immigrants. El lloc era Marinaleda, i després de demanar menjar pel carrer, va treballar com a xofer. S'instal·là a Herrera, on Ansu passaria la infantesa i on jugaria a les categories inferiors del Sevilla FC.

## FC Barcelona

Quan tenia 11 anys, Albert Puig el va fitxar per a les categories inferiors del FC Barcelona, on també juguen els seus germans Braima i Miguel.

### Temporada 2019–20

El 25 d'agost de 2019, amb 16 anys i 298 dies, va debutar amb el primer equip, en la segona jornada del campionat de Primera Divisió, i es va convertir, així, en el segon jugador més jove a debutar amb el FC Barcelona, per darrere de Vicenç Martínez i Alama (que ho va fer la temporada 1941-42 amb 16 anys i 280 dies). El 31 d'agost de 2019 es va convertir en el jugador més jove del club a marcar un gol en partit oficial, amb 16 anys i 304 dies, a l'estadi del Sadar, en un empat a dos gols contra l'Osasuna, en la tercera jornada de la temporada 2019-20, i en el tercer golejador més jove de la Primera Divisió, per darrere de Fabrice Olinga i Iker Muniain.
El 17 de setembre de 2019 es va convertir en el jugador més jove del club a debutar a la Lliga de Campions de la UEFA en un partit contra el Borussia Dortmund de la fase de grups. El 10 de desembre de 2019, va marcar el gol de la victòria del conjunt blaugrana davant l'Inter de Milà per 1 a 2, i es va convertir, així, en el golejador més jove en la història de la Lliga de Campions de la UEFA (amb el nou format, des de 1992) amb 17 anys i 40 dies.
El 2 de febrer de 2020, Fati va esdevenir el jugador més jove en fer un doblet a La Liga, en fer els dos gols del FC Barcelona en una victòria per 2–1 contra el Llevant UE. El 5 de juliol, el Barça va derrotar el Vila-real CF a fora, i Ansu va fer el quart gol (1-4 fou el resultat final); el gol fou el número 9000 en la història del Barça.

### Temporada 2020-21

El 23 de setembre de 2020 fou promocionat al primer equip, i assolí una clàusula de 400 milions d'euros que el blindava amb el Barça. Prèviament, havia debutat a principis de mes amb la selecció espanyola, marcant el seu primer gol vestint la samarreta d'Espanya a la Lliga de les Nacions de la UEFA. Quatre dies després, en el primer partit del Barça a la temporada 2020–21 i el primer amb Ronald Koeman d'entrenador, Fati va marcar un doblet i va forçar un penal en una victòria per 4–0 contra el Vila-real.
Va tornar a marcar en el següent partit, una victòria per 0-3 a fora contra el Celta de Vigo l'1 d'octubre. Les seves actuacions el van portar a ser nomenat jugador del mes de setembre de 2020 de La Liga. El 20 d'octubre va marcar un gol en una victòria per 5–1 contra el Ferencvárosi TC a la Champions League, i esdevingué així el primer jugador a marcar més d'un gol a la competició abans de fer els 18 anys. El 24 d'octubre va marcar en una derrota per 1–3 contra el Reial Madrid, i va esdevenir el golejador més jove en un Clàssic, amb 17 anys i 359 dies d'edat. El 7 de novembre, en un partit de lliga contra el Reial Betis que el Barça va guanyar 5-2, Fati es va trencar el menisc intern del genoll esquerre. Dos dies més tard va passar pel quiròfan i el club va anunciar una baixa mèdica de quatre mesos aproximadament.
El 17 d'abril de 2021 va guanyar el seu primer títol amb el Barça, la Copa del Rei 2020-2021 en una golejada de 0 a 4 contra l'Athletic Club de Bilbao. No jugà el partit a causa de la lesió del menisc intern del genoll esquerre.

### Temporada 2021-22

El 5 d'agost de 2021, Ansu Fati va tornar als entrenaments a la Ciutat Esportiva després de nou mesos lesionat. Se li va assignar el dorsal número 10, que la temporada anterior duia el capità Lionel Messi. El 26 de setembre del 2021, Ansu Fati va tornar a jugar després de deu mesos lesionat, i va marcar el seu primer gol de la temporada en la victòria del FC Barcelona contra el Llevant UE per 3 gols a 0 al Camp Nou. Va entrar com a suplent, jugant deu minuts i marcant només minuts després d'entrar al camp. El 20 de gener de 2022, va patir una lesió en un partit contra l'Athletic Club que va acabar en derrota per 3–2 a la Copa del Rei. El dia 1 de maig va tornar a jugar, després de tres mesos d'absència, en una victòria per 2–1 contra el RCD Mallorca.

### Temporada 2023–24: Cessió al Brighton

L'1 de setembre de 2023, Fati va marxar cedit a la Premier League, al club Brighton & Hove Albion FC per un any, sense opció a compra. Va debutar amb l'Albion el 16 de setembre, entrant al minut 64 en una victòria per 3–1 a fora contra el Manchester United FC a Old Trafford. El 21 de setembre va debutar com a titular en partit de l'Europa League, en un partit que el seu equip va perdre a casa per 2-3 contra l'AEK Atenes.

## Palmarès

FC Barcelona
* 1 Copa del Rei: 2020–21
* 2 Supercopes d'Espanya: 2023, 2025
* 1 Lliga espanyola: 2022-23
Selecció espanyola
* 1 Lliga de les Nacions de la UEFA: 2022-23

## Estadístiques

Actualitzat el 2 de setembre de 2023.

### Club

| Club | Temporada | Lliga | Lliga | Champions League | Champions League | Copa | Copa | Supercopa | Supercopa | Total | Total |
| Club | Temporada | Partits | Gols | Partits | Gols | Partits | Gols | Partits | Gols | Partits | Gols |
| FC Barcelona | 2019–20 | 24 | 7 | 5 | 1 | 3 | 0 | 1 | 0 | 33 | 8 |
| FC Barcelona | 2020–21 | 7 | 4 | 3 | 1 | — | — | — | — | 10 | 5 |
| FC Barcelona | 2021-22 | 10 | 4 | 3 | 1 | 1 | 0 | 1 | 1 | 15 | 6 |
| FC Barcelona | 2022-23 | 36 | 7 | 6 | 0 | 5 | 2 | 2 | 1 | 51 | 10 |
| FC Barcelona | 2023-24 | 3 | 0 | 0 | 0 | 0 | 0 | 0 | 0 | 3 | 0 |
| Total carrera | Total carrera | 80 | 22 | 17 | 3 | 9 | 2 | 4 | 2 | 112 | 29 |

## Referències

* ↑ «Wonderkid: Barcelona's Ansu Fati». UEFA, 31-08-2019.
* ↑ «Ansu Fati obté la nacionalitat espanyola i el Barça el perd durant un mes». 3/24, 20-09-2019 [Consulta: 8 setembre 2020].
* 1 2 3 4 Padilla, Toni. «El fabulós destí d'Ansu Fati, el fill de guineans que va enamorar al Camp Nou». Ara.cat, 26-08-2019. [Consulta: 26 agost 2019].
* ↑ esport3. «Ansu Fati és el segon jugador més jove de la història que debuta amb el Barça», 26-08-2019. [Consulta: 27 setembre 2020].
* ↑ «Ansu Fati debuta amb el Barça amb 16 anys», 25-08-2019. [Consulta: 25 agost 2019].
* ↑ esport3. «Ansu Fati és el segon jugador més jove de la història en debutar amb el Barça», 25-08-2019. [Consulta: 25 agost 2019].
* ↑ Sport. «Ansu Fati se convierte en el segundo jugador más joven en debutar en e» (en castellà), 25-08-2019. [Consulta: 25 agost 2019].
* ↑ Sport. «Ansu Fati marca un golazo histórico en El Sadar» (en castellà), 31-08-2019. [Consulta: 31 agost 2019].
* ↑ «Ansu Fati revoluciona El Sadar: el goleador más joven de la historia del Barça» (en castellà), 31-08-2019. [Consulta: 31 agost 2019].
* ↑ «Fati es converteix en el debutant més jove de la història del Barça a la Champions». El Nacional, 17-09-2019.
* ↑ Carné, Jordi «Ansu Fati fa història i es converteix en el golejador més jove de la Champions». El Món, 10-12-2019. Arxivat de l'original el 11 de desembre 2019 [Consulta: 11 desembre 2019].
* ↑ «Ansu Fati becomes youngest player to score LaLiga double». AS, 02-02-2020. Arxivat de l'original el 3 de febrer 2020. [Consulta: 2 febrer 2020].
* ↑ «Ansu Fati scored 9,000th goal of Barça's history vs Villarreal». SPORT, 05-07-2020. [Consulta: 5 juliol 2020].
* ↑ «Koeman era begins with Ansu Fati-inspired 4-0 rout of Villarreal». AS, 27-09-2020. Arxivat de l'original el 28 de setembre 2020. [Consulta: 28 setembre 2020].
* ↑ «Barcelona 4-0 Villarreal: Lionel Messi and Ansu Fati score in win». BBC, 27-09-2020. [Consulta: 28 setembre 2020].
* ↑ «Celta Vigo 0–3 Barcelona: Ansu Fati scores again in Barca win». BBC, 01-10-2020 [Consulta: 20 octubre 2020].
* ↑ «Ansu Fati named LaLiga Santander Player of the Month for setembre». La Liga, 10-10-2020. [Consulta: 20 octubre 2020].
* ↑ «Barcelona 5–1 Ferencvárosi TC», 20-10-2020.
* ↑ «Ansu Fati becomes youngest Clasico scorer in 21st century to break Vinicius Jr's record», 24-10-2020.
* ↑ «Ansu Fati serà intervingut de la lesió al menisc aquest dilluns». 324.cat, 08-11-2020 [Consulta: 8 novembre 2020].
* ↑ «Ansu Fati out for four months with knee injury» (en anglès). [Consulta: 9 novembre 2020].
* ↑ Correas, Ferran. «El Barça torna a guanyar». [Consulta: 18 abril 2021].
* ↑ «Ansu Fati ya toca balón en la ciudad deportiva» (en castellà), 05-08-2021. [Consulta: 5 agost 2021].
* ↑ «Ansu Fati scores in first Barcelona appearance in 10 months | Goal.com» (en anglès). [Consulta: 26 setembre 2021].
* ↑ «Triumphant comeback for Ansu Fati». [Consulta: 26 setembre 2021].
* ↑ «Fati diagnosed with hamstring injury after leaving pitch in tears during Barca's Copa del Rey crash out», 21-01-2022.
* ↑ «Fati back for Barcelona ahead of Mallorca clash after three-month injury absence», 01-05-2022.
* ↑ «Ansu Fati joins Albion on loan from Barcelona». Brighton & Hove Albion FC, 01-09-2023. [Consulta: 1r setembre 2023].
* ↑ «Ansu Fati signs for Brighton & Hove Albion on loan». FC Barcelona, 01-09-2023. [Consulta: 1r setembre 2023].
* ↑ «Albion up to fourth - and it's another United goal for Gross». Brighton & Hove Albion, 16-09-2023. [Consulta: 16 setembre 2023].
* ↑ «Mal regust de boca per a Ansu Fati en la seva primera titularitat al Brighton». Esport3, 21-09-2023 [Consulta: 22 setembre 2023].
* ↑ «El ciclón Barça, campeón de Copa con una goleada espectacular». Mundo Deportivo, 17-04-2021. [Consulta: 17 abril 2021].
* ↑ «El Barça balla el Madrid a la final de la Supercopa (1-3)». CCMA, 15-01-2023. [Consulta: 15 gener 2023].
* ↑ «Un Barça sublim suma el primer títol de l'era Flick (5-2)». Esport 3, 12-01-2025 [Consulta: 13 gener 2025].
* ↑ «El Barça es proclama campió de lliga en el derbi barceloní i deixa l'Espanyol amb un peu a segona». Vilaweb, 14-05-2023. [Consulta: 20 juny 2023].
* ↑ «Carvajal marca el penal decisiu que dona a Espanya la Lliga de les Nacions». CCMA, 18-01-2023. [Consulta: 3 juny 2024].
* ↑ «Ansu Fati - Transfermarkt». [Consulta: 2 setembre 2023].

## Enllaços externs

* Perfil a Soccerway (anglès)
* Ansu Fati a BDFutbol
* Fitxa del jugador a La Lliga
Ansu Fati amb el Barça - Plantilles de navegació :
FC Barcelona 2019-20
1 Ter Stegen •
2 Semedo •
3 Piqué •
4 Rakitić •
5 S. Busquets •
6 Todibo •
8 Arthur •
9 Luis Suárez •
10  Messi •
11 Dembélé •
12 Rafinha •
13 Neto •
15 Lenglet •
16 Wagué •
17 Griezmann •
18 Jordi Alba •
19 Aleñà •
20 S. Roberto •
21 De Jong •
22 Arturo Vidal •
23 Umtiti •
24 Junior •
31 Fati •
Entrenador: Ernesto Valverde (J.1-19) · Quique Setién (J.20-38)
FC Barcelona 2020-21
1 Ter Stegen •
2 Dest •
3 Piqué •
4 Araújo •
5 S. Busquets •
7 Griezmann •
8 Pjanić •
9 Braithwaite •
10  Messi •
11 Dembélé •
12 Puig •
13 Neto •
14 Coutinho •
15 Lenglet •
16 Pedri •
17 Trincão •
18 Jordi Alba •
19 Matheus •
20 S. Roberto •
21 De Jong •
22 Fati •
23 Umtiti •
24 Junior •
Entrenador: Ronald Koeman
FC Barcelona 2021-22
1 Ter Stegen •
2 Dest •
3 Piqué •
4 Araújo •
5  S. Busquets •
6 Puig •
7 Dembélé •
8 Dani Alves •
9 Memphis •
10 Fati •
11 Traoré •
12 Braithwaite •
13 Neto •
14 Nico •
15 Lenglet •
16 Pedri •
17 L. de Jong •
18 Jordi Alba •
19 Ferran Torres •
20 S. Roberto •
21 F. de Jong •
22 Mingueza •
23 Umtiti •
24 Eric Garcia •
30 Gavi •
25 Aubameyang •
Entrenador: Ronald Koeman (J.1-11) · Sergi Barjuan (J.12-13) · Xavi Hernàndez (J.14-38)
FC Barcelona 2022-23
1 Ter Stegen •
4 Araújo •
5  S. Busquets •
6 Gavi •
7 Dembélé •
8 Pedri •
9 Lewandowski •
10 Fati •
11 Ferran Torres •
13 Iñaki Peña •
15 Christensen •
17 Alonso •
18 Jordi Alba •
19 Kessié •
20 S. Roberto •
21 F. de Jong •
22 Raphinha •
23 Koundé •
24 Eric Garcia •
Entrenador: Xavi Hernàndez :